title: Rozhodnutie Politického a bezpečnostného výboru (SZBP) 2017/114 z 10. januára 2017, ktorým sa predlžuje mandát vedúceho misie Európskej únie na budovanie kapacít v Somálsku (EUCAP Somalia/1/2017)

text:
               24.1.2017

               SK

               Úradný vestník Európskej únie

               L 18/49

         ROZHODNUTIE POLITICKÉHO A BEZPEČNOSTNÉHO VÝBORU (SZBP) 2017/114
   z 10. januára 2017,
   ktorým sa predlžuje mandát vedúceho misie Európskej únie na budovanie kapacít v Somálsku (EUCAP Somalia/1/2017)
   POLITICKÝ A BEZPEČNOSTNÝ VÝBOR,
   so zreteľom na Zmluvu o Európskej únii, a najmä na jej článok 38 tretí odsek,
   so zreteľom na rozhodnutie Rady 2012/389/SZBP zo 16. júla 2012 o misii Európskej únie na budovanie kapacít v Somálsku (EUCAP Somalia) (1), a najmä na jeho článok 9 ods. 1,
   keďže:

               (1)

               Podľa článku 9 ods. 1 rozhodnutia 2012/389/SZBP sa Politický a bezpečnostný výbor (PBV) poveruje, aby v súlade s článkom 38 tretím odsekom zmluvy prijímal príslušné rozhodnutia na účely vykonávania politickej kontroly a strategického riadenia misie Európskej únie na budovanie kapacít v Somálsku (EUCAP Somalia) vrátane rozhodnutia o vymenovaní vedúceho misie.

               (2)

               PBV prijal 26. júla 2016 rozhodnutie EUCAP NESTOR/1/2016 (2) o vymenovaní pani Marie-Cristiny STEPANESCOVEJ za vedúcu misie EUCAP NESTOR od 1. septembra 2016 do 12. decembra 2016.

               (3)

               Rozhodnutím Rady (SZBP) 2016/2240 (3) sa predĺžil mandát misie EUCAP NESTOR do 31. decembra 2018 premenovaním misie na „EUCAP Somalia“.

               (4)

               Dňa 9. decembra 2016 vysoká predstaviteľka Únie pre zahraničné veci a bezpečnostnú politiku navrhla predĺžiť mandát pani Marie-Cristiny STEPANESCOVEJ ako vedúcej misie EUCAP Somalia od 13. decembra 2016 do 12. decembra 2017,

         PRIJAL TOTO ROZHODNUTIE:
   Článok 1
   Mandát pani Marie-Cristiny STEPANESCOVEJ ako vedúcej misie Európskej únie na budovanie kapacít v Somálsku (EUCAP Somalia) sa týmto predlžuje do 12. decembra 2017.
   Článok 2
   Toto rozhodnutie nadobúda účinnosť dňom jeho prijatia.
   Uplatňuje sa od 12. decembra 2016.

      V Bruseli 10. januára 2017

            Za Politický a bezpečnostný výbor

            predseda

         W. STEVENS

      (1)  Ú. v. EÚ L 187, 17.7.2012, s. 40.

      (2)  Rozhodnutie Politického a bezpečnostného výboru (SZBP) 2016/1633 z 26. júla 2016 o vymenovaní vedúceho misie Európskej únie na budovanie regionálnych námorných kapacít v Africkom rohu (EUCAP NESTOR) (EUCAP NESTOR/1/2016) (Ú. v. EÚ L 243, 10.9.2016, s. 8).

      (3)  Rozhodnutie Rady (SZBP) 2016/2240 z 12. decembra 2016, ktorým sa mení rozhodnutie 2012/389/SZBP o misii Európskej únie na budovanie regionálnych námorných kapacít v Africkom rohu (EUCAP NESTOR) (Ú. v. EÚ L 337, 13.12.2016, s. 18).


title: 2011/613/EÚ: Rozhodnutie Európskeho parlamentu z  10. mája 2011 o účtovnej závierke spoločného podniku Čisté nebo za rozpočtový rok 2009

text:
               27.9.2011

               SK

               Úradný vestník Európskej únie

               L 250/249

         ROZHODNUTIE EURÓPSKEHO PARLAMENTU
   z 10. mája 2011
   o účtovnej závierke spoločného podniku Čisté nebo za rozpočtový rok 2009
   (2011/613/EÚ)
   EURÓPSKY PARLAMENT,

               —

               so zreteľom na konečnú ročnú účtovnú závierku spoločného podniku Čisté nebo za rozpočtový rok 2009,

               —

               so zreteľom na správu Dvora audítorov o overení ročnej účtovnej závierky spoločného podniku Čisté nebo za rozpočtový rok končiaci 31. decembra 2009 spolu s odpoveďami spoločného podniku (1),

               —

               so zreteľom na odporúčanie Rady z 15. februára 2011 (05894/2011 – C7-0051/2011),

               —

               so zreteľom na článok 276 Zmluvy o ES a článok 319 Zmluvy o fungovaní Európskej únie,

               —

               so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (2), a najmä na jeho článok 185,

               —

               so zreteľom na nariadenie Rady (ES) č. 71/2008 z 20. decembra 2007, ktorým sa zakladá spoločný podnik Čisté nebo (3), a najmä na jeho článok 11 ods. 4,

               —

               so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (4), a najmä na jeho článok 94,

               —

               so zreteľom na článok 77 rokovacieho poriadku a prílohu VI k nemu,

               —

               so zreteľom na správu Výboru pre kontrolu rozpočtu (A7-0128/2011),

               1.

               schvaľuje účtovnú závierku spoločného podniku Čisté nebo za rozpočtový rok 2009;

               2.

               poveruje svojho predsedu, aby postúpil toto rozhodnutie výkonnému riaditeľovi spoločného podniku Čisté nebo, Rade, Komisii a Dvoru audítorov a aby zabezpečil jeho uverejnenie v Úradnom vestníku Európskej únie (v sérii L).

            Predseda

         Jerzy BUZEK

            Generálny tajomník

         Klaus WELLE

      (1)  Ú. v. EÚ C 342, 16.12.2010, s. 7.

      (2)  Ú. v. ES L 248, 16.9.2002, s. 1.

      (3)  Ú. v. EÚ L 30, 4.2.2008, s. 1.

      (4)  Ú. v. ES L 357, 31.12.2002, s. 72.


title: 2014/123/EÚ: Rozhodnutie Európskej centrálnej banky zo 4. februára 2014 , ktorým sa určujú úverové inštitúcie podliehajúce komplexnému hodnoteniu (ECB/2014/3)

text:
               8.3.2014

               SK

               Úradný vestník Európskej únie

               L 69/107

      ROZHODNUTIE EURÓPSKEJ CENTRÁLNEJ BANKY

   zo 4. februára 2014,
   ktorým sa určujú úverové inštitúcie podliehajúce komplexnému hodnoteniu
   (ECB/2014/3)
   (2014/123/EÚ)
   RADA GUVERNÉROV EURÓPSKEJ CENTRÁLNEJ BANKY,
   so zreteľom na Zmluvu o fungovaní Európskej únie, a najmä na jej článok 127 ods. 6,
   so zreteľom na nariadenie Rady (EÚ) č. 1024/2013 z 15. októbra 2013, ktorým sa Európska centrálna banka poveruje osobitnými úlohami, pokiaľ ide o politiky týkajúce sa prudenciálneho dohľadu nad úverovými inštitúciami (1), a najmä na jeho článok 4 ods. 3 a článok 33 ods. 3 a 4,
   so zreteľom na návrh Rady pre dohľad,
   keďže:

               (1)

               Vzhľadom na prevzatie úloh v oblasti dohľadu môže Európska centrálna banka (ECB) od 3. novembra 2013 vyžadovať, aby jej príslušné vnútroštátne orgány a osoby uvedené v článku 10 ods. 1 nariadenia (EÚ) č. 1024/2013 poskytli všetky relevantné informácie, ktoré ECB potrebuje na uskutočnenie komplexného hodnotenia vrátane hodnotenia súvah úverových inštitúcií v zúčastnených členských štátoch. Od ECB sa vyžaduje, aby uskutočnila toto hodnotenie prinajmenšom vo vzťahu k úverovým inštitúciám, na ktoré sa nevzťahuje článok 6 ods. 4 nariadenia (EÚ) č. 1024/2013.

               (2)

               ECB uverejnila 23. októbra 2013 obchodné mená inštitúcií zahrnutých do komplexného hodnotenia, ako aj úvodný prehľad kľúčových znakov komplexného hodnotenia.

               (3)

               Na základe kritérií uvedených v článku 6 ods. 4 nariadenia (EÚ) č. 1024/2013 určila ECB úverové inštitúcie, ktoré plánuje komplexne hodnotiť vrátane hodnotenia ich súvah v súlade s článkom 33 ods. 4 nariadenia (EÚ) č. 1024/2013. ECB pri uplatňovaní uvedených kritérií zohľadnila zmeny, ktoré by mohli kedykoľvek nastať z dôvodu dynamického charakteru činností úverových inštitúcií, a z nich plynúce následky pre celkovú hodnotu ich aktív. Z uvedeného dôvodu zahrnula do komplexného hodnotenia aj úverové inštitúcie, ktoré v súčasnosti nespĺňajú kritériá významnosti, ale mohli by ich spĺňať v blízkej budúcnosti, a preto by sa na komplexnom hodnotení mali zúčastniť. Preto bude ECB komplexne hodnotiť úverové inštitúcie, finančné holdingové spoločnosti a zmiešané finančné holdingové spoločnosti, ktorých celková hodnota aktív prevyšuje 27 miliárd EUR. Bez ohľadu na uvedené kritériá bude ECB komplexne hodnotiť tri najvýznamnejšie úverové inštitúcie v každom členskom štáte eurozóny. Určením úverových inštitúcií, ktoré ECB plánuje komplexne hodnotiť, nie je dotknuté záverečné hodnotenie kritérií založené na osobitnej metodológii, ktoré je súčasťou rámca uvedeného v článku 6 nariadenia (EÚ) č. 1024/2013.

               (4)

               Od úverových inštitúcií a príslušných vnútroštátnych orgánov sa vyžaduje, aby ECB poskytli všetky relevantné informácie potrebné na uskutočnenie komplexného hodnotenia v súlade s článkom 33 ods. 4 nariadenia (EÚ) č. 1024/2013.

               (5)

               ECB môže vyžadovať, aby jej príslušné vnútroštátne orgány a osoby uvedené v článku 10 ods. 1 nariadenia (EÚ) č. 1024/2013 poskytli všetky relevantné informácie, ktoré ECB potrebuje na uskutočnenie komplexného hodnotenia.

               (6)

               Členovia Rady pre dohľad, zamestnanci ECB a zamestnanci vyslaní do ECB zo zúčastnených členských štátov podliehajú požiadavkám na zachovávanie služobného tajomstva ustanoveným v článku 37 Štatútu Európskeho systému centrálnych bánk a Európskej centrálnej banky a v príslušnom práve Únie. Na ECB a príslušné vnútroštátne orgány sa vzťahujú najmä ustanovenia týkajúce sa výmeny informácií a služobného tajomstva ustanovené v smernici Európskeho parlamentu a Rady 2013/36/EÚ (2),

         PRIJALA TOTO ROZHODNUTIE:
   Článok 1
   Subjekty, ktoré podliehajú komplexnému hodnoteniu
   1.   Subjekty uvedené v prílohe podliehajú komplexnému hodnoteniu, ktoré má ECB uskutočniť do 3. novembra 2014.
   2.   V súlade s článkom 33 ods. 4 nariadenia (EÚ) č. 1024/2013 príslušné vnútroštátne orgány zodpovedné za dohľad nad úverovými inštitúciami uvedenými v prílohe poskytujú ECB všetky informácie, ktoré sú relevantné pre komplexné hodnotenie a ktoré si ECB vyžiada vo vzťahu k danej úverovej inštitúcii. Príslušné vnútroštátne orgány overujú informácie spôsobom, ktorý považujú za vhodný na účely komplexného hodnotenia, v prípade potreby aj dohľadom na mieste a prípadne za účasti tretích osôb.
   3.   Príslušný vnútroštátny orgán zodpovedný za dohľad nad dcérskymi spoločnosťami patriacimi do skupiny, ktorá je predmetom konsolidovaného dohľadu v rámci jednotného mechanizmu dohľadu, overuje informácie týkajúce sa dcérskych spoločností, ktoré získali povolenie v jeho členskom štáte.
   Článok 2
   Vyšetrovacie právomoci
   V súlade s článkom 33 ods. 3 a 4 nariadenia (EÚ) č. 1024/2013 môže ECB uplatňovať svoje vyšetrovacie právomoci vo vzťahu k úverovým inštitúciám uvedeným v prílohe.
   Článok 3
   Nadobudnutie účinnosti
   Toto rozhodnutie nadobúda účinnosť 6. februára 2014.

      Vo Frankfurte nad Mohanom 4. februára 2014

            Prezident ECB

         Mario DRAGHI

      (1)  Ú. v. EÚ L 287, 29.10.2013, s. 63.

      (2)  Smernica Európskeho parlamentu a Rady 2013/36/EÚ z 26. júna 2013 o prístupe k činnosti úverových inštitúcií a prudenciálnom dohľade nad úverovými inštitúciami a investičnými spoločnosťami, o zmene smernice 2002/87/ES a o zrušení smerníc 2006/48/ES a 2006/49/ES (Ú. v. EÚ L 176, 27.6.2013, s. 338).

      PRÍLOHA

         INŠTITÚCIE, KTORÉ SA ZÚČASTŇUJÚ NA KOMPLEXNOM HODNOTENÍ

         Belgicko

      AXA Bank Europe SA
      Belfius Banque SA
      Dexia NV (1)

      Investar (materská spoločnosť Argenta Bank- en Verzekeringsgroep)
      KBC Group NV
      The Bank of New York Mellon SA

         Nemecko

      Aareal Bank AG
      Bayerische Landesbank
      Commerzbank AG
      DekaBank Deutsche Girozentrale
      Deutsche Apotheker- und Ärztebank eG
      Deutsche Bank AG
      DZ Bank AG Deutsche Zentral-Genossenschaftsbank
      HASPA Finanzholding
      HSH Nordbank AG
      Hypo Real Estate Holding AG
      IKB Deutsche Industriebank AG
      KfW IPEX-Bank GmbH
      Landesbank Baden-Württemberg
      Landesbank Berlin Holding AG
      Landesbank Hessen-Thüringen Girozentrale
      Landeskreditbank Baden-Württemberg-Förderbank
      Landwirtschaftliche Rentenbank
      Münchener Hypothekenbank eG
      Norddeutsche Landesbank-Girozentrale
      NRW.Bank
      SEB AG
      Volkswagen Financial Services AG
      WGZ Bank AG Westdeutsche Genossenschafts-Zentralbank
      Wüstenrot & Württembergische AG vo vzťahu k Wüstenrot Bank AG Pfandbriefbank a Wüstenrot Bausparkasse AG

         Estónsko

      AS DNB Bank
      AS SEB Pank
      Swedbank AS

         Írsko

      Allied Irish Banks plc
      Merrill Lynch International Bank Limited
      Permanent tsb plc.
      Governer Bank of Ireland a spoločnosť Bank of Ireland
      Ulster Bank Ireland Limited

         Grécko

      Alpha Bank, S.A.
      Eurobank Ergasias, S.A.
      National Bank of Greece, S.A.
      Piraeus Bank, S.A.

         Španielsko

      Banco Bilbao Vizcaya Argentaria, S.A.
      Banco de Sabadell, S.A.
      Banco Financiero y de Ahorros, S.A.
      Banco Mare Nostrum, S.A.
      Banco Popular Español, S.A.
      Banco Santander, S.A.
      Bankinter, S.A.
      Caja de Ahorros y M.P. de Zaragoza, Aragón y Rioja
      Caja de Ahorros y Pensiones de Barcelona
      Caja España de Inversiones, Salamanca y Soria, CAMP
      Cajas Rurales Unidas, Sociedad Cooperativa de Crédito
      Catalunya Banc, S.A.
      Kutxabank, S.A.
      Liberbank, S.A.
      MPCA Ronda, Cádiz, Almería, Málaga, Antequera y Jaén
      NCG Banco, S.A.

         Francúzsko

      Banque centrale de compensation (LCH Clearnet)
      Banque PSA Finance
      BNP Paribas
      CRH – Caisse de refinancement de l’habitat
      Groupe BPCE
      Groupe Crédit agricole
      Groupe Crédit mutuel
      HSBC France
      La Banque postale
      BPI France (Banque publique d’investissement)
      RCI Banque
      Société de financement local
      Société générale

         Taliansko

      Banca Carige S.P.A. – Cassa di Risparmio di Genova e Imperia
      Banca Monte dei Paschi di Siena S.p.A.
      Banca Piccolo Credito Valtellinese, Società Cooperativa
      Banca Popolare Dell’Emilia Romagna – Società Cooperativa
      Banca Popolare Di Milano – Società Cooperativa A Responsabilità Limitata
      Banca Popolare di Sondrio, Società Cooperativa per Azioni
      Banca Popolare di Vicenza – Società Cooperativa per Azioni
      Banco Popolare – Società Cooperativa
      Credito Emiliano S.p.A.
      Iccrea Holding S.p.A
      Intesa Sanpaolo S.p.A.
      Mediobanca – Banca di Credito Finanziario S.p.A.
      UniCredit S.p.A.
      Unione Di Banche Italiane Società Cooperativa Per Azioni
      Veneto Banca S.C.P.A.

         Cyprus

      Bank of Cyprus Public Company Ltd
      Co-operative Central Bank Ltd
      Hellenic Bank Public Company Ltd
      Russian Commercial Bank (Cyprus) Ltd

         Lotyšsko

      ABLV Bank, AS
      AS SEB banka
      Swedbank

         Luxembursko

      Banque et Caisse d’épargne de l’État, Luxembourg
      Clearstream Banking SA
      Precision Capital SA (materská spoločnosť Banque internationale à Luxembourg a KBL European Private Bankers SA)
      RBC Investor Services Bank SA
      State Street Bank Luxembourg SA
      UBS (Luxembourg) SA

         Malta

      Bank of Valletta plc
      HSBC Bank Malta plc

         Holandsko

      ABN AMRO Bank N.V.
      Bank Nederlandse Gemeenten N.V.
      Coöperatieve Centrale Raiffeisen-Boerenleenbank B.A.
      ING Bank N.V.
      Nederlandse Waterschapsbank N.V.
      The Royal Bank of Scotland N.V.
      SNS Bank N.V.

         Rakúsko

      BAWAG P.S.K. Bank für Arbeit und Wirtschaft und Österreichische Postsparkasse AG
      Erste Group Bank AG
      Raiffeisenlandesbank Oberösterreich AG
      Raiffeisenlandesbank Niederösterreich-Wien AG
      Raiffeisen Zentralbank Österreich AG
      Österreichische Volksbanken-AG spolu s úverovými inštitúciami pridruženými v zmysle článku 10 nariadenia Európskeho parlamentu a Rady (EÚ) č. 575/2013 (2)

         Portugalsko

      Banco BPI, SA
      Banco Comercial Português, SA
      Caixa Geral de Depósitos, SA
      Espírito Santo Financial Group, SA

         Slovinsko

      Nova Kreditna Banka Maribor d.d.
      Nova Ljubljanska banka d. d., Ljubljana
      SID – Slovenska izvozna in razvojna banka, d.d., Ljubljana

         Fínsko

      Danske Bank Oyj
      Nordea Bank Finland Abp
      OP-Pohjola Group

         Prípady, v ktorých je najmenej jedna z troch najvýznamnejších úverových inštitúcií v zúčastnenom členskom štáte dcérskou spoločnosťou bankových skupín uvedených v predchádzajúcom zozname:

         Malta

      Deutsche Bank (Malta) Ltd

         Slovensko

      Slovenská sporiteľňa, a. s.
      Všeobecná úverová banka, a. s.
      Tatra banka, a. s.

         (1)  Metodológia hodnotenia tejto skupiny bude náležite prihliadať na jej osobitnú situáciu, a najmä na skutočnosť, že jej finančná pozícia a rizikový profil boli vo veľkom rozsahu hodnotené v rámci plánu, ktorý sa začal v októbri 2011 a ktorý schválila Európska komisia 28. decembra 2012.

         (2)  Nariadenie Európskeho parlamentu a Rady (EÚ) č. 575/2013 z 26. júna 2013 o prudenciálnych požiadavkách na úverové inštitúcie a investičné spoločnosti a o zmene nariadenia (EÚ) č. 648/2012 (Ú. v. EÚ L 176, 27.6.2013, s. 1).